በመላ ሀገሪቱ ከትናንት ጀምሮ የሚተገበር የአስቸኳይ ጊዜ አዋጅ ታወጀ
የሀገሪቱን ሰላም የማይሹ ጸረ ሰላም ኃይሎች ከኢትዮጵያ ህዝብ ጠላቶች ጋር በማበር በአገሪቱ ህዝብ ሰላም ፣ጸጥታና ደህንነት ላይ የደቀኑትን ከፍተኛ ስጋት ለመቀልበስ የሚኒስትሮች ምክርቤት ከትናንት ጀምሮ የሚተገበር የአስቸኳይ ጊዜ አዋጅ አውጇል  ፡፡የሚኒስትሮች ምክርቤት በሀገሪቱ እየደረሰ ባለው የህይወት መጥፋትና ከፍተኛ የንብረት ውድመት በሰፊው ከመከረ በኋላ የአስቸኳይ አዋጅ ማወጁን ጠቅላይ ሚኒስትር ሃይለማሪያም ደሳለኝ አስታውቀዋል ፡፡የአስቸኳይ ጊዜ አዋጁ በህገ መንግስቱ የተደነገጉት መሰረታዊ የሰብኣዊ መብቶችና በቪዮና ኮንቬክሽን ጥበቃ የሚደረግላቸው ዲፕሎማሲያዊ መብቶች እንደማይጣሱ አስምረውበታል ፡፡ ይህ መሰረት በማድረግ ዋና ዋና ምክንያቶችን በዝርዝር ምክርቤቱ ለማየት መኩሯል ያሉት ጠቅላይ መኒስትሩ ፤ይህ የሆነበት ዋናው ምክንያት በሀገራችን በተለያዩ አከባቢዎች የሰላም የመረጋጋት እንደዚሁም የህዝብ ደህንነት ጉዳይ አደጋ ውስጥ መግባቱን በማየቱ መሆኑን አስረድተዋል  ፡፡የተለያዩ ቡዱኖች በማሰማራት እና በመምራት በአገራችን በተለያዩ አከባቢዎች ላይ ስጋት የሚጭሩ ሁከቶችና ብጥብጦች እየተካሄዱ መሆናቸውን አስታውቀዋል ፡፡ የነዚህ ስጋቶችና ብጥብጦች በመደበኛ መንገድ ለማስታገስ የሚደረጉ ሙኮራዎች መኖራቸውን በመጠቆም ፡፡ነገር ግን በመደበኛ መንገድ እንደዚሁም ለማስታገስ የሚወሰዱ እርምጃዎች ጊዜ እየጠየቁ የሄዱ ከመሆናቸው ጋር ተያይዞ በዚሁ በሚፈጠሩ ሁከቶችና ብጥብጦች የዜጎቻችን ህይወት በስፋት እየተቀጠፈ እየመጣ መሆኑን አመልክተዋል ፡፡ከዛም አልፎ አገራችን ውስጥ የሚኖሩ የውጭ ዜጎችንም ጭምር ህይወታቸውን የማጥፋት እንቅስቃሴ እየተካሄደ መሆኑን በመገንዘብ የአስቸኳይ ጊዜ አዋጅ በመዋወጅ እነዚህን ነገሮች ባጭር ጊዜ ውስጥ ወደ ሰላማችን መረጋጋታችን እንድንመለስ ማድረግ አስፈላጊና በጣም ተገቢ ነው ብሎ ምክርቤቱ በማመኑን አብራርተዋል ፡፡መሰረታዊ መብቶች በምንም መልኩ ሳይጣሱ፣ ሳይገረሰሱና ሳይሸራረፉ ተግባራዊ ይሆናሉ ብለዋል ፡፡ይህ አዋጅ ጸንቶ በዚህ ጊዜ የሰብኣዊ ጉዳይ ትልቅ ትኩረት የሚሰጠው ጉዳይ ነው  ያሉት ጠቅላይ መኒስትሩ ሰብኣዊ መብት የመጣስ ጉዳይ የማይሆን መሆኑን በዚህ አጋጣሚ ለመግለጽ እፈልጋለሁ ሲሉ አስገንዝበዋል  ፡፡የሚኒስትሮች ምክርቤትም በእርግጠኝነት በአጭር ጊዜ ውስጥ አገራችን የምትታወቅበትን የሰላም ፣የመረጋጋትና ለኢንቨስትመንት ምቹ የመሆኗን ሁኔታ መልሶ መጎናጸፍ ይቻላል የሚል ሙሉ እምነት እንዳለው  ገልጸዋል ፡፡በዚሁ መንግስት በሚያደረገው  እንቅስቃሴ መላው የኢትዮጵያ ህዝ|ብ ከጎናችን ሆኖ አስተማማኝ ሰላም ለማረጋገጥ እንድንዲቻል  የበኩሉን ድርሻ  እንዲወጣ ጥሪያቸውን አስተላልፈዋል ፡፡ 